32005R0705
L 118/18
JURNALUL OFÍCIAL AL UNIUNII EUROPENE
REGULAMENTUL (CE) NR. 705/2005 AL COMISIEI
din 4 mai 2005
de modificare sau abrogare a anumitor regulamente privind clasificarea mărfurilor în Nomenclatura Combinată
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
întrucât:
(1)
Anumite regulamente ale Comisiei privind clasificarea mărfurilor, adoptate pentru a asigura aplicarea uniformă a Nomenclaturii Combinate instituită de Regulamentul (CEE) nr. 2658/87, se referă la coduri care nu mai există în prezent. În consecință, acestea se actualizează prin modificare ținându-se seama de codurile corespunzătoare în vigoare.
(2)
Alte regulamente au devenit inutile având în vedere schimbările intervenite în descrierea produselor și a codurilor acestora în Sistemul Armonizat sau în Nomenclatura Combinată. În consecință acestea se abrogă.
(3)
Măsurile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Codurile incluse în regulamentele enumerate în anexa I la prezentul regulament se înlocuiesc cu codurile din Nomenclatura Combinată, astfel cum au fost indicate în anexa menționată.
Articolul 2
(1) În tabelul inclus în anexa la Regulamentul (CEE) nr. 3491/88 al Comisiei (2), se elimină punctul 2.
(2) În tabelul inclus în anexa la Regulamentul (CE) nr. 883/94 al Comisiei (3), se elimină punctul 1.
(3) În tabelul inclus în anexa la Regulamentul (CE) nr. 710/2000 al Comisiei (4), se elimină punctul 2.
Articolul 3
Regulamentele Comisiei enumerate în anexa II la prezentul regulament se abrogă.
Articolul 4
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 mai 2005.